Šradha

Šradha () – hinduistinės apeigos, atliekamos mirusiems protėviams (pitarams) pagerbti. Ritualų metu protėviams kasdien aukojamas vanduo atminčiai atgaivinti taip pat grūdų kamuoliukai (pindos). Pagerbiami abiejų giminės linijų vyriškieji protėviai – tėvai, seneliai, proseneliai.

Tikima, kad šradhos apeigų dėka šeimos mirusieji atsiduria tarp mirusiųjų protėvių (pitarų), kur mėgaujasi pomirtiniu gyvenimu pitrilokoje. Vandens ir maisto aukos leidžia protėvių dvasioms neprarasti savo galių, antraip jos galinčios pavirsti alkanomis klajoklėmis, besivaidenančiomis gyviesiems – pretais. Tikima, kad velionis nuo paskutinių laidotuvių apeigų (antješti) iki pirmųjų šradhos apeigų klajoja kaip pretas. Tik po šradhos jis nukeliauja pas pitarus.śrāddha, Monier-Williams Sanskrit-English Dictionary, 1899. Vedinių aukojimų metų pitarams skiriamas sušukimas svadhā.svadhā, Monier-Williams Sanskrit-English Dictionary, 1899.

Šradhos apeigos žinomos nuo pat vedinių laikų (1500–700 m. pr. m. e.) ir išliko iki pat šių laikų, nepaisant vėliau įsigalėjusio įsitikinimo apie sielos reinkarnaciją veikiant karmai.

 Šaltiniai 

Kategorija:Vedizmas
Kategorija:Hinduizmo dvasinės praktikos